На основу члана 6. ст. 5. до 7. и члана 7а Закона о порезима на имовину („Службени гласник РС“ бр. 26/2001, 45/2002, 80/2002 – др. закон, 135/2004, 61/2007, 5/2009, 101/2010, 24/2011, 78/2011, 57/2012-УС, 47/2013 и 68/2014 – др. закон) и члана 16. и члана 35. Статута града Сремска Митровица („Службени лист Града Сремска Митровица“, бр.13/2012), Скупштина града Сремска Митровица на седници одржаној дана 23.11.2016.године, доноси

**О Д Л У К У**

**О УТВРЂИВАЊУ ПРОСЕЧНИХ ЦЕНА КВАДРАТНОГ МЕТРА ОДГОВАРАЈУЋИХ НЕПОКРЕТНОСТИ ЗА УТВРЂИВАЊЕ ПОРЕЗА НА ИМОВИНУЗА 2017. ГОДИНУ НА ТЕРИТОРИЈИ ГРАДА СРЕМСКА МИТРОВИЦА**

**Члан 1.**

Овом одлуком утврђују се просечне цене квадратног метра одговарајућих непокретности за утврђивање пореза на имовину за 2017. годину на територији Града Сремска Митровица.

**Члан 2.**

Одлуком о одређивању зона и најопремљеније зоне на територији Града Сремска Митровица, од 01.01.2017. године утврђено је пет зона за утврђивање пореза на имовину, у зависности од комуналне опремљености и опремљености јавним објектима, саобраћајној повезаности са централним деловима града, односно са радним зонама и другим садржајима у насељу, и то: екстра зона (градска), прва зона (градска), друга зона (градска), трећа зона (градска) и четврта зона (сеоска подручја на територији Града Сремска Митровица и подручја изван насељеног места), с тим што је екстра зона утврђена као најопремљенија зона.

Просечне цене квадратног метра непокретности за утврђивање пореза на имовину за 2017. годину на територији Града Сремска Митровица износе:

|  |  |  |  |  |  |
| --- | --- | --- | --- | --- | --- |
| ВРСТЕ НЕПОКРЕТНОСТИ | НАЗИВ ЗОНЕ | | | | |
| Екстра зона | I | II | III | IV |
| 1. Грађевинско земљиште | 1.500,00 | 1.300,00 | 1.000,00 | 700,00 | 600,00 |
| 2. Пољопривредно земљиште |  |  |  | 400,00 | 80,00 |
| 3. Шумско земљиште |  |  |  |  | 30,00 |
| 4. Станови | 88.900,00 | 74.100,00 | 69.500,00 | 43.900,00 | 28.150,00 |
| 5. Куће и станови | 55.400,00 | 55.400,00 | 42.400,00 | 31.700,00 | 12.600,00 |
| 6. Пословне зграде и други (надземни и подземни) грађевински објекти који служе за обављање делатности | 94.000,00 | 94.000,00 | 40.000,00 | 30.000,00 | 23.000,00 |
| 7. Гараже и гаражна места | 19.700,00 | 19.700,00 | 10.000,00 | 8.000,00 | 5.000,00 |

*\*цене у табели су исказане у динарима*

**Члан 3.**

Ову Одлуку објавити у „Службеном листу Града Сремска Митровица“ и на званичној интернет страници Града Сремска Митровица.

**Члан 4.**

Ова Одлука ступа на снагу осмог дана од дана објављивања у „Службеном листу Града Сремска Митровица“, примењује се од 01.01.2017. године, те закључно са 31.12.2017. године, а престаје да важи Одлука о начину утврђивања просечних цене квадратног метра одговарајућих непокретности за утврђивање пореза на имовину на територији Града Сремска Митровица („Службени лист Града Сремска Митровица“, бр. 12/2016) .

**СКУПШТИНА ГРАДА СРЕМСКА МИТРОВИЦА**

Број: 436-1694/2016-I

Дана: 23.11.2016.године

Сремска Митровица ПРЕДСЕДНИК СКУПШТИНЕ ГРАДА

***Томислав Јанковић, маст.инж.менаџмента, с.р.***